title: Provedbena uredba Komisije (EU) br. 28/2014 оd 19. prosinca 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [West Country Lamb (ZOZP)]

text:
               15.1.2014

               HR

               Službeni list Europske unije

               L 10/3

         PROVEDBENA UREDBA KOMISIJE (EU) br. 28/2014
   оd 19. prosinca 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [West Country Lamb (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Ujedinjene Kraljevine za upis naziva „West Country Lamb” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, taj naziv potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 231, 9.8.2013., str. 9.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.1.   Svježe meso (i iznutrice)

      UJEDINJENA KRALJEVINA
      West Country Lamb (ZOZP)


title: Provedbena uredba Komisije (EU) 2016/560 оd 11. travnja 2016. o odobravanju osnovne tvari sirutka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  12.4.2016

                  HR

                  Službeni list Europske unije

                  L 96/23

            PROVEDBENA UREDBA KOMISIJE (EU) 2016/560
      оd 11. travnja 2016.
      o odobravanju osnovne tvari sirutka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
      budući da:

                  (1)

                  U skladu s člankom 23. stavkom 3. Uredbe (EZ) br. 1107/2009 Komisija je 20. travnja 2015. primila zahtjev od subjekta Institut Technique de l'Agriculture Biologique (ITAB) za odobrenje slatke sirutke kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka. Podnositelju zahtjeva dopušteno je da dopuni zahtjev koji je finaliziran u novoj verziji iz rujna 2015. Tom je prilikom podnositelj zahtjeva proširio opseg zahtjeva na sirutku.

                  (2)

                  Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 28. listopada 2015. Komisiji dostavila tehničko izvješće (2). Komisija je Stalnom odboru za bilje, životinje, hranu i hranu za životinje 11. prosinca 2015. predočila izvješće o pregledu (3) i nacrt ove Uredbe te pripremila njihove završne verzije za sastanak tog odbora održan 8. ožujka 2016.

                  (3)

                  Dokumentacija koju je dostavio podnositelj zahtjeva pokazuje da sirutka ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, iako se pretežno ne upotrebljava za zaštitu bilja, sirutka je korisna u zaštiti bilja u proizvodu koji se sastoji od te tvari i vode. Zato je treba smatrati osnovnom tvari.

                  (4)

                  Provedena ispitivanja pokazala su da se za sirutku može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti sirutku kao osnovnu tvar.

                  (5)

                  Međutim u skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je uvrstiti određene uvjete za odobrenje koji su iscrpno opisani u Prilogu I. ovoj Uredbi.

                  (6)

                  U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobravanje osnovne tvari
      Tvar sirutka, kako je navedena u Prilogu I., odobrava se kao osnovna tvar u skladu s uvjetima utvrđenima u tom Prilogu.
      Članak 2.
      Izmjene Provedbene uredbe (EU) br. 540/2011
      Provedbena uredba (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. travnja 2016.

               Za Komisiju

               Predsjednik

            Jean-Claude JUNCKER

         (1)  SL L 309, 24.11.2009., str. 1.

         (2)  Europska agencija za sigurnost hrane, 2015.; Rezultati savjetovanja s državama članicama i EFSA-om o zahtjevu za odobrenje slatke sirutke kao osnovne tvari za primjenu u sredstvima za zaštitu bilja kao fungicid za vinovu lozu, rajčice, krastavce i tikvice. EFSA, povezana publikacija 2015:EN-879. 34 str.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

         (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

         (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

         PRILOG I.

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Posebne odredbe

                     Sirutka
                     CAS br.: 92129-90-3

                     Nije primjenjivo

                     CODEX STAN 289-1995 (2)

                     2. svibnja 2016.

                     Sirutka se mora upotrebljavati u skladu s posebnim uvjetima navedenima u zaključcima izvješća o pregledu za sirutku (SANTE/12354/2015), a posebno njegovim dodacima I. i II.

            (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.

            (2)  Dostupno na internetu: http://www.fao.org/fao-who-codexalimentarius/standards/list-of-standards/en/.

         PRILOG II.
         U dijelu C Priloga Provedbenoj uredbi (EU) br. 540/2011 dodaje se sljedeći unos:

                        „10

                        Sirutka
                        CAS br.: 92129-90-3

                        Nije primjenjivo

                        CODEX STAN 289-1995 (*)

                        2. svibnja 2016.

                        Sirutka se mora upotrebljavati u skladu s posebnim uvjetima navedenima u zaključcima izvješća o pregledu za sirutku (SANTE/12354/2015), a posebno njegovim dodacima I. i II.

            (*)  Dostupno na internetu: http://www.fao.org/fao-who-codexalimentarius/standards/list-of-standards/en/.”